Stortinget,  26. august 2013

Stortingets president

Jeg tillater meg å stille følgende spørsmål til skriftlig besvarelse til forsvarsministeren:

Vil statsråden forsikre seg om at forsvaret i planlegging og utbygging av kampflybasen på Ørland tar hensyn til jordvern, framtidig utvikling for landbruksnæringa på Ørlandet samt nasjonale landbrukspolitiske mål?

Begrunnelse:

I stortingsmelding nr. 9 (2011-2012) Landbruks- og matpolitikken settes det et mål om å øke norsk landbasert matproduksjon med 20 % de neste 20 årene. Stortinget har sluttet seg til dette. Det vises også til nasjonale mål for reduksjon av nedbygging av matjord. I 2011 ble det bygget ned 6600 dekar dyrka mark, noe som er høyere enn nasjonale målet.

Ørland er en kommune med en betydelig landbruksnæring og med gode naturgitte forhold for jordbruk. I forbindelse med kampflybasen vil det være behov for økt areal til utbygging av infrastruktur på forsvarets område. I tillegg vil gårdsbruk bli berørt av støy. Utover dette er det også selvsagt spørsmål om kommunens fremtidige arealplaner i forbindelse med utbygging av boliger med mer på grunn av medfølgende befolkingsvekst. I sum skaper dette store utfordringer og stor usikkerhet om framtida for mange bønder på Ørlandet. Denne usikkerheten dreier seg tilsammen om langt over tusen dekar og vil derfor også gjøre betydelige utslag i forhold de nevnte nasjonale landbrukspolitiske målsetninger.

Det er imidlertid mange avklaringer som gjenstår som hver for seg og til sammen vil ha stor betydning for jordbruksareal og utviklingsmuligheter for landbruksnæringa.

Det er derfor av stor betydning at Forsvaret legger vekt på disse hensyn og tar hensyn til de nasjonale landbrukspolitiske målsetninger i hele prosessen.

Skriftlige spørsmål

Øyvind Håbrekke

Skr Øyvind Håbrekke

                                                                                                              Stortinget,  26. august 2013

Stortingets president

Jeg tillater meg å stille følgende spørsmål til skriftlig besvarelse til landbruks- og matministeren:

Vil statsråden følge prosessen med utbygging av kampflybasen på Ørlandet og hvordan vil statsråden bidra til at de ulike avveininger som skal gjøres hensyntar landbruksnæringa på Ørlandet og nasjonale landbrukspolitiske mål?

Begrunnelse:

I stortingsmelding nr. 9 (2011-2012) Landbruks- og matpolitikken settes det et mål om å øke norsk landbasert matproduksjon med 20 % de neste 20 årene. Stortinget har sluttet seg til dette. Det vises også til nasjonale mål for reduksjon av nedbygging av matjord. I 2011 ble det bygget ned 6600 dekar dyrka mark, noe som er høyere enn nasjonalt mål.

Ørland er en kommune med en betydelig landbruksnæring og med gode naturgitte forhold for jordbruk. I forbindelse med utbygging av kampflybasen som Stortinget har vedtatt å legge til Ørland, vil det være behov for økt areal til utbygging av infrastruktur på forsvarets område. I tillegg vil gårdsbruk bli berørt av støy. Utover dette er det også selvsagt spørsmål om kommunens fremtidige arealplaner i forbindelse med utbygging av boliger med mer på grunn av medfølgende befolkingsvekst. I sum skaper dette store utfordringer og stor usikkerhet om framtida for mange bønder på Ørlandet. Denne usikkerheten dreier seg tilsammen om langt over tusen dekar og vil derfor også gjøre betydelige utslag i forhold de nevnte nasjonale landbrukspolitiske målsetninger.

Det er imidlertid mange avklaringer som gjenstår som hver for seg og til

ammen vil ha stor betydning for jordbruksareal og utviklingsmuligheter for landbruksnæringa.

Det er derfor av stor betydning at Forsvaret legger vekt på disse hensyn og tar hensyn til de nasjonale landbrukspolitiske målsetninger i hele prosessen.

Skriftlige spørsmål

Øyvind Håbrekke

Skr Øyvind Håbrekke